
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par atteikumu noteikt laukumu "E5O" un elektropārvades kabeļu koridora laukumus "K5O" un "K5O-1" Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Ministru kabineta rīkojuma projekts sagatavots saskaņā ar Jūras vides aizsardzības un pārvaldības likuma 19.panta trešo un 3.1 daļu un 2014.gada 14.oktobra Ministru kabineta noteikumu Nr. 631 ”Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi” (turpmāk – Noteikumi Nr.631) 12.2. apakšpunktu, un pamatojoties uz Dānijā nodibinātas un pastāvošas sabiedrības Orsted Wind Power Holding A/S, vienotās reģistrācijas Nr. 18936674, (turpmāk – Orsted A/S) iesniegumu ar ierosinājumu noteikt licences laukumu jūrā.
1.2. Mērķis
Mērķa apraksts
Ministru kabineta rīkojuma projekts “Par vēja parka un elektropārvades kabeļu koridora licences laukuma noteikšanu Latvijas Republikas iekšējos jūras ūdeņos un teritoriālajā jūrā”  paredz, ka tiek noteikts licences laukums jūrā “E5O” vēja parka izbūvei un divi alternatīvie licences laukumi elektropārvades kabeļu koridora ierīkošanai jūrā, ar nosacījumu, ka laukumi tiek noteikti pēc Ministru kabineta apstiprināta rīkojuma noteikt licences laukumu Latvijas – Igaunijas atkrastes vēja parka kopprojektam, ja kopprojektam izvēlētais laukums nepārklājas ar laukumu “E5O”.
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Rīkojuma projekts “Par vēja parka un elektropārvades kabeļu koridora licences laukuma noteikšanu Latvijas Republikas iekšējos jūras ūdeņos un teritoriālajā jūrā” stājas spēkā pēc Ministru kabineta apstiprināta rīkojuma noteikt licences laukumu Latvijas – Igaunijas atkrastes vēja parka kopprojektam ELWIND, ja kopprojektam izvēlētais laukums nepārklājas ar laukumu “E5O”.
1.3. Pašreizējā situācija, problēmas un risinājumi
Pašreizējā situācija
2021.gada 24.aprīlī Orsted A/S, pamatojoties uz Noteikumu Nr. 631 9. un 10. punktu, iesniedza iesniegumu un tam pievienotos dokumentus ar ierosinājumu noteikt licences laukumu atkrastes vēja parkam un licences laukumu elektropārvades kabeļu koridoram Latvijas Republikas iekšējos jūras ūdeņos un teritoriālajā jūrā (turpmāk – Iesniegums).
Saskaņā ar Jūras vides aizsardzības un pārvaldības likuma 19. panta trešo un 3.1 daļu pirms Ministru kabinets izsniedz licenci jūras izmantošanai šā panta otrās daļas 4. un 7. punktā noteikto darbību veikšanai, tostarp, enerģijas ražošanai nepieciešamo iekārtu būvniecībai, ierīkošanai, arī ar to saistītai izpētei un būvju ekspluatācijai, un elektropārvades kabeļlīniju ierīkošanai, tas ar ikreizēju rīkojumu nosaka konkrētu jūras teritoriju. Savukārt, šī likuma 19. panta ceturtajā daļā cita starpā tiek noteikts, ka Ministru kabinets reglamentē kārtību, kādā nosakāms trešajā un 3.1 daļā minētais licences laukums Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā (turpmāk – jūra).
Noteikumi Nr. 631 nosaka kārtību, kādā nosakāms licences laukums jūrā, licences izsniegšanas kārtību, un kārtību, kādā rīkojams konkurss par tiesībām izmantot licences laukumu jūrā, kā arī būvniecības procesa kārtību būvēm, tostarp, enerģijas ražošanas un pārvades infrastruktūras būvēm, jūrā. Noteikumu Nr. 631 10. punkts paredz, ka iesniegumam ar ierosinājumu noteikt licences laukumu jūrā ir jāpievieno plānotā laukuma izvēles pamatojums, shēma un plāns elektroniskā veidā, norādot laukuma elipsoidālās (ģeogrāfiskās) koordinātas 1984. gada Pasaules Ģeodēziskajā koordinātu sistēmā (WGS84) (turpmāk – koordinātas), laukuma platība, attālums līdz krastam un tā atrašanās vieta (shematiski) attiecībā pret jūras vai sauszemes teritoriju, kas saskaņots ar valsts sabiedrību ar ierobežotu atbildību “Latvijas Jūras administrācija” (turpmāk – Latvijas Jūras administrācija) no kuģošanas drošības viedokļa, kā arī šo noteikumu 11. punktā minēto informāciju.
Saskaņā ar Ministru kabineta 2019. gada 21. maija rīkojumu Nr. 232 “Par Jūras plānojumu Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam” (turpmāk – Jūras plānojums 2030) ir noteiktas vēja parku izpētes zonas (E1, E2, E3, E4, E5), kurās var saņemt licenci laukuma jūrā izmantošanai atkrastes vēja elektrostacijas ierīkošanai un ar to saistītajai izpētei, un perspektīvie elektropārvades kabeļu koridori (K1, K2, K3, K4, K5), kuri prioritāri jāizvērtē, plānojot atkrastes vēja elektrostacijas pieslēgumu pārvades sistēmai sauszemē. Jāatzīmē, ka atbilstoši Jūras plānojumā 2030 minētajam šīs vēja parka izpētes zonas ir piemērotas vēja elektrostaciju izbūvei. Katrā no vēja parku izpētes teritorijām teorētiski ir iespējams izvietot vismaz vienu vēja parku ar jaudu līdz 800 MW. Saskaņā ar Jūras plānojumu 2030 vēja parka izpētes zonas ir izdalītas ņemot vērā sekojošus kritērijus: dziļums jūrā – līdz 60 m; attālums no krasta – ne tuvāk par 8 km; vidējais vēja ātrums – no 8m/s; nepārklājas ar aizsargājamām teritorijām, militārajiem mācību poligoniem, ogļūdeņražu izpētes un ieguves licenču laukumiem un nogremdēto sprāgstvielu rajoniem.
Problēmas un risinājumi
Problēmas apraksts
Orsted A/S Iesniegumā ir ierosinājis noteikt licences laukumu atkrastes vēja parka izbūvei, kas atbilstoši Jūras plānojumam 2030 ietilpst vēja parka izpētes zonā “E5” un licences laukumu elektropārvades kabeļu koridoram, norādot divas alternatīvas tā izvietojumam, kuras daļēji pārklājas ar perspektīvo kabeļu koridoru “K5”. Saskaņā ar Iesniegumam pievienoto informāciju, ierosinātais licences laukums vēja parka izbūvei ir 106 km2, kas noklāj daļu no vēja parka izpētes zonas “E5”, līdz ar to turpmāk Orsted A/S ierosinātajam laukumam tiek piešķirts apzīmējums “E5O”. Minētā licences laukuma krastam tuvākais robežpunkts atrodas 18 km attālumā no krasta. Savukārt, elektropārvades kabeļu koridora laukumam Iesniegumā tiek norādītas divas alternatīvas, par kurām ir nepieciešams veikt pētījumus par tehniskajām iespējām izmantot piedāvātās teritorijas plānotajam mērķim. Pēc attiecīgu izpētes darbu veikšanas, Orsted A/S izmantos tikai vienu no minētajām kabeļa koridora vietām. Iesniegumā norādītās alternatīvas skar arī Jūras plānojumā 2030 noteiktā perspektīvā elektropārvades kabeļu koridora laukuma “K5” koordinātas. Ņemot to vērā, Iesniegumā minētajām elektropārvades kabeļu koridora laukuma alternatīvām tiek piešķirts apzīmējums “K5O” un “K5O-1”. Laukuma “K5O” kopējā platība ir 26,34 km2. Savukārt, “K5O-1” kopējā platība ir 28,57 km2.
Orsted A/S atbilstoši Noteikumu Nr. 631 10.punktam Iesniegumam ir pievienojis saskaņojumu no Latvijas Jūras administrācijas, kurā tā no kuģošanas drošības viedokļa saskaņo Jūras plānojumā 2030 noteikto vēja parka izpētes zonu “E5”, kurā ietilpst laukums “E5O”, un abas alternatīvās vietas (“K5O”,  “K5O-1”) elektropārvades kabeļu koridora ierīkošanai.
Noteikumu Nr. 631 11. punkts paredz, ka atbilstoši plānotajām darbībām iesniegumā ar ierosinājumu noteikt licences laukumu jūrā ir jāpievieno informācija par ekosistēmas stāvokli un informācija par kuģu satiksmi izvēlētajā licences laukumā. Orsted A/S Iesniegumam ir pievienojis nepieciešamo informāciju tādā apjomā, kādā tā ir publiski pieejama un secinājis, ka izvēlētais licences laukums ir piemērots atkrastes vēja elektrostacijas izbūvei un tam pieslēgta elektropārvades kabeļa ierīkošanai.
Risinājuma apraksts
Saskaņā ar Noteikumu Nr. 631 12.2. apakšpunktu, ja iesniegums, tam pievienotā informācija un dokumenti atbilst šo noteikumu un vides aizsardzības normatīvo aktu prasībām, Ekonomikas ministrija to izvērtē, divu mēnešu laikā sagatavo Ministru kabineta rīkojuma projektu par laukuma jūrā noteikšanu un normatīvajos aktos noteiktajā kārtībā virza to izskatīšanai Ministru kabinetā. Ministru kabinetam, ņemot vērā Ekonomikas ministrijas sniegto izvērtējumu, ir tiesības pieņemt lēmumu par laukuma jūrā noteikšanu vai atteikumu noteikt laukumu jūrā.
Ja Ministru kabinets pieņem lēmumu par laukuma jūrā noteikšanu, tad atbilstoši Noteikumu Nr. 631 27. punktam Ekonomikas ministrija mēneša laikā pēc rīkojuma izdošanas par licences laukuma noteikšanu atkrastes vēja parka izbūvei un licences laukuma noteikšanu elektropārvades kabeļu koridora ierīkošanai izsludina licencēšanas konkursu par tiesībām iegūt licenci laukuma jūrā izmantošanai. Konkursa rezultātā var tikt izvēlēts komersants, kuram tiks piešķirta licence laukuma jūrā izmantošanai uz 30 gadiem.
Problēmas apraksts
Nacionālajā enerģētikas un klimata plānā 2021. - 2030. gadam paredzēts, ka līdz 2030. gadam Latvijā ir jāpalielina vēja enerģijas uzstādītās jaudas vismaz līdz 800 MW. Līdz ar to 2020. gada 18. septembrī Latvijas Ekonomikas ministrija un Igaunijas Ekonomikas un sakaru ministrija parakstīja Saprašanās memorandu par Latvijas un Igaunijas atkrastes vēja enerģijas kopprojektu enerģijas ražošanai no atjaunīgajiem energoresursiem, kuram vēlāk tika dots nosaukums ELWIND.
Darbs pie kopprojekta ELWIND tika uzsākts jau 2020.gadā, kad tika izvēlēti četri potenciāli attīstāmi atkrastes vēja parka laukumi, no kuriem divi atrodas Latvijas Republikas teritoriālajos ūdeņos. 2021.gadā tiek izstrādāts kopprojekta detalizēts laika un darba plāns, kā arī veikts iepirkums priekšizpētes pētījumam. Ņemot vērā priekšizpētes pētījumā iegūtos rezultātus, 2021. gada beigās plānots izvēlēties turpmāk attīstāmos atkrastes vēja parka laukumus (vienu Latvijā un vienu Igaunijā) kopprojekta ELWIND ietvaros. Izvēlētajiem laukumiem 2022.gadā tiks uzsākta ietekmes uz vidi novērtējuma procedūra.
Viens no ELWIND projektā sākotnēji izvērtējamiem vēja parka izveides laukumiem atrodas vēja parka izpētes zonā “E5”, kas var pārklāties ar Orsted A/S Iesniegumā norādīto laukumu “E5O”.
Pamatojoties uz informatīvajā ziņojumā “Par Igaunijas un Latvijas atkrastes vēja kopprojekta ELWIND īstenošanu” (21-TA-21) apkopoto informāciju, tiek plānots, ka Ekonomikas ministrija 2021. gada nogalē iesniegs Ministru kabineta rīkojuma projektu par licences laukuma noteikšanu Latvijas-Igaunijas kopprojektam ELWIND, nosakot kopprojektam piemērotu licences laukumu.
Risinājuma apraksts
Attiecīgi, ja Ministru kabineta rīkojuma projektā noteiktie laukumi kopprojektam ELWIND nepārklājas ar Orsted A/S iesniegumā norādītajiem, tad Ekonomikas ministrija ar Ministru kabineta rīkojuma projektu ierosinās noteikt licences laukumu vēja parka izbūvei (“E5O”) un licences laukumu elektropārvades kabeļu koridora ierīkošanai (“K5O”, “K5O-1”), par kuriem saskaņā ar Noteikumiem Nr. 631 konkursa kārtībā Ministru kabinets var izsniegt licenci laukuma jūrā izmantošanai, kurai pakārtoti Ekonomikas ministrija secīgi izsniedz licenci laukuma jūrā izpētei un licenci būvju ekspluatācijai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Jā, ir izvērtēts. Tiesību akts neuzliek papildu prasības un neizraisa papildu izmaksas.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Rīkojuma projekts ietekmē saimnieciskās darbības veicējus, kas izmanto jūru kuģošanai, zvejai, minerālresursu ieguvei un tūrismam. Tā arī  rīkojuma projekts varētu ietekmēt komersantus, kas ir ieinteresēti Latvijā uzstādīt lielas jaudas elektroenerģijas ražošanas iekārtas.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Saistītais tiesību akta projekts ir informatīvais ziņojums "Par Igaunijas un Latvijas atkrastes vēja kopprojekta ELWIND īstenošanu" (21-TA-21).
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Ekonomikas ministrija
Nevalstiskās organizācijas
Nē
Cits
Valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs", Akciju sabiedrība "Augstsprieguma tīkls".
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Tiks apkopoti pēc projekta sabiedriskās apspriedes.
6.4. Cita informācija
Cita informācija
Sabiedrības līdzdalība un informēšana tiks nodrošināta nosūtot projektu nozarei viedokļa sniegšanai, kā arī ievietojot projektu sabiedriskai apspriedei (1) Ekonomikas ministrijas tīmekļvietnē https://www.em.gov.lv/lv/diskusiju-dokumenti un (2) Ministru kabineta tīmekļvietnē https://www.mk.gov.lv/content/ministru-kabineta-diskusiju-dokumenti
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ekonomikas ministrija
Būvniecības valsts kontroles birojs
Latvijas Investīciju un attīstības aģentūra
Akciju sabiedrība "Augstsprieguma tīkls"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Pirms atkrastes vēja parka attīstīšanas ir jāveic ietekmes uz vidi novērtējums, lai mazinātu planotā projekta ietekmi uz apkārtejo vidi.
8.1.7. uz klimatneitralitāti
Vai projekts skar šo jomu?
Jā
Apraksts
Līdz ar atkrastes vēja parka attīstību tiek palielināts atjaunīgo energoresursu īpatsvars kopējā enerģijas gala patēriņā un vienlaikus mazināts siltumnīcefekta gāzu emisiju apjoms no enerģijas ražošanas.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

